Vang

**Vang** er et bygdelag og en kommune i Valdres i Innlandet fylke. Den grenser i nord til Luster, Lom og Vågå, i øst til Øystre Slidre, i sørøst til Vestre Slidre, i sør til Hemsedal, og i vest til Lærdal og Årdal.
## Areal og befolkning

Vang hadde  innbyggere i 2023. De fleste bor i Ryfoss, Vang bygdesentrum, Øye eller i grenda Tyinkrysset.  Vang har én kombinert barneskole og ungdomsskole: Vang barne- og ungdomsskule.

## Geografi

Fjellområdet Filefjell ligger i vest og fjellområdet Jotunheimen i nord.

Det høyeste punktet i kommunen er Vestre Kalvehøgde på  meter over havet. En annen høy topp i kommunen er Rasletinden med  meter. Begge to ligger på grensa mot kommunen Vågå i Gudbrandsdalen. En annen kjent fjelltopp er Bitihorn ( moh.) som ligger på grensa mot Øystre Slidre. Toppen Ranastongi (Ranastønge) på  moh. er en av tre topper sør for Jotunheimen som er  m eller høyere. Skutshorn er ustabil, og overvåkes.

Det ligger flere store innsjøer i kommunen, med største innsjøer Tyin, Sulevatnet, Nørdre Syndin, Vangsmjøse, Øyangen (delt med Vestre Slidre og Øystre Slidre), Bygdin, Helin, Vinstre, Steinbusjøen og Fleinsendin.

Kommunen måler 56&nbsp;km på nord/sør-aksen og 47.3&nbsp;km på øst/vest-aksen. 88 prosent av kommunen er over 900 meter over havet. 13 prosent av arealet er dekket av vann. Laveste punkt er 363 meter over havet, der Begna (Storåne) renner ut i Slidrefjorden.

## Historie
Vang, som resten av Valdres, ble opprinnelig befolket med immigranter fra Vestlandet. I 1153 ble Valdres av denne grunn inkludert av kardinal Breakspear i bispedømmet i Stavanger.

På den gamle tingvollen der Vang stavkirke en gang stod holdt Håkon VI ting i 1368. Da ble en grensetvist løst med en grensestein som står til denne dag.

Høyt oppe på Filefjell står Nystuen Høyfjellshotell, hvor reisende en gang fant ly når de skulle reise mellom Østlandet og Vestlandet. Her oppholdt de kjente bjørnene Pekka og Liisa seg på 1950- og 60-tallet. På andre siden av den trange dalen som snor seg over fjellet ligger Maristua, satt opp etter påbud av Dronning Margrete rundt 1390. Selv om Nystua først er nevnt i 1627 er den med stor sannsynlighet mye eldre. Begge disse skysstasjonene ble vedlikeholdt av staten inntil 1830.

I *Smeddalen* rett vest for Nystua stod for flere århundrer siden en kirke, St. Tomaskirken på Filefjell. Det var en stavkirke som er omtalt første gang i 1615, men antakeligvis var den mye eldre. På grunn av martnan som var mellom sogninger og valdriser, og som tidvis var ganske voldelige, ble kirken besluttet revet. Det var så ille at det ble sagt at «når kjerringe sende maan sin på martnan so sende ho med håna ein likkjortel». I 1808 var kirken borte men martnan fortsatte.

Vang kommune inngikk i Oppland fylke inntil sammenslåingen med Hedmark fylke i 2020.

## Severdigheter
* Øye stavkirke (bygd 1150&ndash;1200)
* Høre stavkirke (bygd 1179)
* Vang stavkirke, nå flyttet til Karpacz i Karkonosze-fjellene i Polen
* Ryfoss Misjonshus (bedehus 1950)
* Vangsteinen utenfor Vang kirke
* Leinekvernene på nordsiden av Vangsmjøse
* St. Thomaskirken på Filefjell
* Ryfossen
* Sputrefossen

## Politikk

Se også utfyllende artikkel: Kommunestyrevalg i Vang.

### Kommunestyrevalget 2023

## Bildegalleri

Fil:Norge fremstillet i Tegninger - no-nb digibok 2008112511001-23.jpg| Illustrasjon hentet fra boken "Norge fremstillet i Tegninger" (1848)
Fil:Vang i Valdres2.jpg|Vang i Valdres
Fil:Vang, Valders - NB MS G4 0848.jpg|Vang, Valdres (mellom 1880 og 1910)
Fil:Vang kyrkje kirke (church) Valdres NORWAY VANGSTEINEN runestein fra 1000-tallet (The Vang Stone 11th century rune stone) 2021-08-13 IMG 4174.jpg|Vangssteinen
Fil:Stave church of Øye.jpg|Øye stavkirke
Fil:Panorama of the western part of Vangsmjøse.jpg|Vangsmjøse


## Se også
* Liste over gårder i Vang
* Liste over kulturminner i Vang

## Referanser


## Eksterne lenker
* 
* 
*  Kommunefakta - Vang - Statistisk sentralbyrå
*  Lokale historier (lokalhistorie) fra Vang
*  Vang Historielag